家姪季高作詩止酒戲賦二首  其一
作者：劉一止
朝代：宋

paragraphs: 淵明出從任，初亦計林田。
一朝倦束带，唾棄如飄烟。
無酒每從人，兹事若可憐。
醉來便逐客，卿去我欲眠。
了知此賢胸，醒醉皆超然。
胡爲遽止酒，而作止酒篇。
此身役萬物，不使一物偏。
有偏即是累，在性皆非圓。
我樽可忘酒，我琴故無絃。
攜琴玩空樽，惟我樂也天。